Meer oor my | Dion se gedagtes
"Difficult Dutchman!" (Irishman sê so...)
Dion wie? Dion Oosthuizen. Ek is gebore op 24 Oktober 1969 in Addington Hospitaal, Durban. Ek is 6 voet en 110kg moeilike afrikaner. My voorsate het 3 maande na Van Riebeeck aan die Kaap geland vanuit die dorp Oosthuizen in Nederland; hulle is saam met Piet Retief deur die Groot Trek en my van is geteken op die verraaier Dingaan se traktaat. Ek het hoofsaaklik grootgeword op Vryheid in Noord-Natal. Ek het daar skool begin by Vryheid Junior Primêr, daarna oor na Nuwe Republiek Skool, en het klaargemaak by Vryheid Hoërskool in 1987. Vandaar het ek 6 maande in Pretoria studeer, 6 maande in Vryheid gewerk, en toe saam met my ouers verhuis na Port Elizabeth. Ek het daar my studies in argitektuur voortgesit en so my vrou, Heather, ontmoet. Sy was afkomstig uit Oos London; ja, die vakerige “dorpie by die see” soos sy dit noem. In 1992 het ek my diensplig gedoen – basies in Bethlehem by 2 Veldgenie Regiment, Junior Leiers op Bossiespruit, Kroonstad, en terug as 2de luitenant na Bethlehem. Ek en die Irishman is op 20 Maart 1993 getroud, het in Beacon Baai huis gekoop en glo nie ons sal sommer elders wil bly nie.
Ek werk vir siviele ingenieurs, al het ek argitektuur studeer – ek ontwerp heeldag paaie, water netwerke, stormwater en riolering vir woongebiede en winkelsentrums. Ek is tans besig om projekbestuur te studeer. Ek kon uiteindelik die Irishman so twee jaar gelede aanspoor om haar eie praktyk van die grond te bring – sy is ‘n argitekstegnoloog. HCO Designs cc. noem sy haar besigheid. Sy het ‘n natuurlike talent vir ontwerp en styl, waar ek nou weer ‘n tegniese, praktiese talent besit, so ons komplimenteer mekaar goed. Ons het vir haar ‘n kantoor by die huis ingerig kompleet met tekenbord, rekenaars, faks-masjiene, penne, potlode en baie papier, en sy doen goed.
Pa en Engel 1
Die daaropvolgende bladsye sal sekere uittreksels uit my verskriklike kleurryke (!) lewe bevat, maar net sekeres. Ek is gewoonlik pynlik geheimsinnig oor my private lewe – selfs familie weet bitter min oor my, en ek verkies dit so. Die Irishman sê ek is so paar ander dinge ook behalwe net geheimsinnig – ek kom baie ernstig voor en ek lag nie maklik nie, maar het ‘n uiters skerp sin vir humor. Meeste dae noem sy my die “donderwolk”. Sekere dae is my draad oomblikke kort, ander dae het ek eeue se geduld. Ek het altyd geduld en tyd vir my Engele, en vir alle kinders. Ek probeer diplomaties wees oor konfrontasies, maar as mense soek vir moeilikheid, dan kry hulle dit in oormaat. Ek vergewe bitter moeilik, daarom tel ek elke woord en daad sodat ander nie rede hoef te besit om my te vergewe nie. Ek lieg nie. Klaar. Ek skinder nie. Klaar. Ek probeer my uiterste om elke belofte na te kom, veral beloftes aan die Blonde Engele. Ek voel geweldadig sterk minagting vir vrou- en kindermishandelaars, gesinsmoordenaars, verkragters, selfmoordenaars, arroganse en meerderwaardigheid, bybelversiegooiers, dronklappe en dronkverdriet, leuenaars, hartebrekers, amerikaners en ons huidige “regering”, om maar net ‘n paar te noem. Moet my nie “Oosie” noem en dink jy doen my ‘n helse guns met ‘n bynaampie nie. Ek dink amper so min van “Oosie” as wat ek van die ANC dink. Ek is ‘n Bloubul en my landsvlag is oranje, wit en blou met die vierkleur, Vrystaat en Union Jack. My taal is Afrikaans. Ek is gek oor visvang en in my vrye tyd woeker ek met visteel, houtwerk, peuter aan ‘n russiese 4×4 en my vrou en kinders se siele uittrek. Ek is ‘n hardkoppige Afrikaner soos meeste van ons, ingewikkeld maar ook eenvoudig. Deal with it.
Lees, as jy belangstel. Jy mag dalk uitvind dat ons nie so verskillend is nie. Maar nooit eenders nie.
op Oktober 13, 2009 at 12:43 nm | Reply Liska van Rhyn-Heath
Liewe Dion – lekker om so deur jou skryfgoed en stories te blaai! Baie wat mens weer kan onthou en kan ek nie help om so nou en dan te glimlag nie!
op Junie 16, 2010 at 7:27 vm | Reply ekisanna
Ek het vanoggend lekker gekuier hier by jou en sal in die toekoms gereeld terugkom vir nog.
op Junie 18, 2010 at 9:20 vm | Reply Dion
Dankie vir die inloer! Jy’s baie welkom hier.
op Julie 29, 2010 at 3:36 nm | Reply Roer
Wel van nog ‘n moelike Afrikaner wat ook altyd hardkoppig volgehou het dat sy maklik op haar eie deur die lewe sou kon gaan, aan ‘n ander. Lekker om jou raak te lees.
op Julie 30, 2010 at 8:42 vm | Reply Dion
Die gevoel is wederkerig. Welkom hier! Hoop om meer van jou te sien in die toekoms.
op September 2, 2010 at 1:41 nm | Reply B
Wow – hoe sê hulle tog so naby maar tog so ver! Ek is ook in Addington Hospitaal by die see gebore en ook in Oktober, n jaar voor jou. 27 Oktober 1968. Nou sit ek baie ver van daar- New South Wales Australia.
Ek was op soek na rate vir my kinders een met ekseem en die ander met skilfers – kom toe op jou web af. lekker leesstof en opvoedkundig. Gaan nou jou seep resepte bekyk. Het vandag weer biltong afgehaal en ons eet lekker afrikaner boere lekkernye. altyd reg om iets nuut te probeer. dankie vir al jou inligting. groete
op September 3, 2010 at 11:08 vm | Reply Dion
Hallo B, en welkom!
Gits, maar jy is ver weg, en kan jy nou meer oor die geboortedatum en plek! Dis nie aldag dat mens op so toeval afkom nie.
Ek hoop jy kan iets raakloop tussen my geklets om jou kinders te help. Ek is besig om te konsentreer op ekseem en skilfers met navorsing, aangesien ek so baie aanvraag daarvoor het. Al die middels te koop blyk net die probleem te vererger, en mens wil nie die heeltyd jou kinders vol medikasie stop nie, so “hou die spasie dop” soos mense sê!
Ek het self weer die biltong-droeër ingespan die winter en ons het lekker gesmul. Ek wil volgende ook probeer om ‘n tipe van “pemmican” en “trail bread” te probeer maak. Buiten dat dit uiters voedsaam is asook ‘n lekker versnappering, kan die feit dat dit so lank berg dalk handig te pas kom as dinge “suid” sou gaan eendag!
Dankie dat jy kom inloer het, en ek hoop om meer van jou hier te sien.
op Januarie 12, 2011 at 6:03 nm | Reply mack
Hi Dion ja ek kan die selfde se soos ander wat jou raak gelees het ek wil graag raad vra ek het n karavaan so 4jaar trug gekoop en ja soos jy weet het my hande gejuk en ek het toe die binekant ste hout afgeskuur ja en ek wil dit nou kleur gee hoe gaan ek nou te werk en wat moet ek maak lekker dag
op Januarie 19, 2011 at 8:27 vm | Reply Dion
Goeiemôre, en dankie vir die inloer!
Ek het self al ‘n karavaan uitmekaar gehaal en nuwe kante ingebou. Karavaan binnekante word gewoonlik uit “marine ply” gedoen wat redelik waterwerend is, maar ek sou steeds nie voorstel dat jy dit met iets verf nie. Selfs die ligste lagies vernis laat naderhand die lae hout van mekaar loskom. Ek sou beslis ‘n waterdigte muurpapier aanbeveel wat met ‘n kontak-gom geplak word. Dit het feitlik geen onderhoud nie, mens moet net kophou met die plak daarvan. As daar hout-afwerkings is op byvoorbeeld kaste, sou ek voorstel om dit versigtig af te haal, apart te verf of vernis en agterna weer aan te sit. Veneer-afwerkings is moeilik. Soos jy weet bestaan dit uit ‘n dun lagie hout wat gewoonlik op ‘n tipe “chipboard” vasgegom is. As jy dit sou wou vernis beveel ek twee baie dun lagies aan wat vinnig aangeverf word en toegelaat word om eers goed droog te word voor die eindlaag. Jy wil nie hê dat dit deur moet trek na die “chipboard” toe nie, anders mag die houtlaag dalk loskom. Voorspoed!
op Januarie 28, 2011 at 4:17 nm | Reply AndRinie
Hallo Dion, ek het weer wakker geskrik na die Groot Trek, mis die bloggery en gaan sommer gou weer inspring. Mis ook jou bystand en dankie. Ek bid vir jou en jou gesin ‘n gesëende 2011 oop (my leuse, weet nie hoekom mense sê “toe” nie, die Bybel noem tog jy moet of oopsluit of toesluit. Ek geniet veral jou resepte, Bokka het altyd op die vlooimark ‘n seep van rooibos en wat ookal gekoop (ook tuisgemaak) maar nou is ons nie meer daar naby nie en wonder of jy dalk een vir ons sal uiteksperimenteer (net nie met sulke duur olies nie, ons is ma pensionarisse en sy sorg nou vir ons). Groete uit Gauteng (hou ma diekant vakansie en met al die reen swem ons soos asof ons by die see is).
op Februarie 4, 2011 at 1:35 nm | Reply Dion
Lekker om weer van jou te hoor. Baie dankie vir die goeie wense. Mag ons Hemelse Vader ook net goeie dinge na julle kant toe stuur in die nuwe jaar.
Ek gaan juis hierdie naweek nog ‘n seep maak wat rooibos bevat, sowel as een met bokmelk en oatmeal. Stuur vir my julle posadres per e-pos, dan gooi ek so paar monsters vir julle in die pos.
Ek wens ons kan weer so bietjie reën kry. Desember was ietwat nat hier, maar nie genoeg om die droogte te breek nie.
op Junie 7, 2011 at 10:53 vm | Reply SUZANNE
Dankie vir jou oulike seep resepte, kan nie wag om dit uit te toets nie! Jou webblad is groot hulp!!!
op Junie 7, 2011 at 11:43 vm | Reply Dion
Baie dankie, en dankie ook vir jou inloer! Ek hoop jy gaan ons op hoogte hou van jou seepmakery.
op Oktober 29, 2011 at 10:18 nm | Reply Dirk van Reenen
Ek is betrokke by die Retiefklip gelofte Fees , jy klink na ;n man wat vir ons kan kom kuier .
op Oktober 31, 2011 at 2:35 nm | Reply Dion
Dankie vir die inloer. Nou maar dan moet ons plan maak!
op Desember 10, 2011 at 2:20 vm | Reply Kobus Steenkamp
Wonder of jy my nog onthou? Ons was saam by 2 Veldgenie Regiment in Bethlehem in 1992! Ek was die diensplig dokter – ook ‘n een pip luitenant! Goed om jou weer raak te loop na al die jare! Bly nou al 11 jaar in Kanada! Groete
op Januarie 12, 2012 at 10:03 vm | Reply Dion
My maggies, hallo Kobus! Natuurlik onthou ek jou. Ek en Alex Kirsten het mos met een pas daar by jou huis kom kuier. Kan jy nou meer! Dit bring nou herinneringe terug…
Kanada – dit klink nou interessant. My beeld van Kanada is altyd sneeubedekte dennewoude en die RCMP, maar ek is seker dat daar baie meer aan die land is. Ek hoop julle is baie gelukkig. Groete aan jou vrou – ek weet nie of sy ons nog onthou van die kort kuiertjie nie?
op Maart 9, 2016 at 1:49 nm Ebus
Ek wil vra of weet wie kan vir my kan help met 5kg lavender kan skenk want ek is siek kan nie werk nie ek maak badsout en lavenderseep en verkoop dit dan vir ‘n inkomste.Waar kry mens die forms om die seep te maak
op September 13, 2012 at 10:13 vm | Reply Adri
Hi Dion. Hoe kontak mens jou per email?
op Julie 28, 2014 at 10:46 nm | Reply Mtatazela
Het per toeval vanaf ‘n houtwerk soekblad by jou deur ingestrompel.
Hoe gebruik mens Gannabos in seep? Hoor by ouergarde van Gannabos seepmaak maar kry niks opgelees nie. Jou Bytsoda tabel maak nie voorsiening vir Volstruisvet? Heelwat hier te verkry. Kan ek jou per epos bereik?
op Maart 26, 2016 at 8:46 nm | Reply tlcbear
Hi daar Dion, Ek het jou blogg vanmiddag gevind. Gesoek na klapperolie en jou site het opgekom. Moet se het die middag ten midde van die rugby eerder gesit en lees. Jy mag maar blogg. Jy deel baie, en elke keer sonder winsbejag. Hoop maar in 2016 het jy nog links na die site. Groetnis.
op Mei 24, 2016 at 5:00 vm | Reply Alta
O donner Vorige myl..is Dion se naam vekeerd gespeel Jammer…